મધ્યપ્રદેશ ભારતની બરાબર વચ્ચે અને સૌથી વિશાળ રાજ્ય. વસતી ઉત્તરપ્રદેશથી વધારે પણ વિશાળ રાજ્ય મધ્યપ્રદેશનું. તેના પૂર્વ ભાગમાં એટલો જ વિશાળ આદિવાસી પટ્ટો. તેમાંથી જ અલગ રાજ્ય થયું છત્તીસગઢ. આદિવાસી વસતિ ધરાવતું રાજ્ય અલગ થયું તે પછી પણ મધ્યપ્રદેશમાં આદિવાસીઓની વસતિ પ્રમાણમાં ઘણી છે. હવે રાજ્યના પશ્ચિમ ભાગમાં, ગુજરાત અને મહારાષ્ટ્રની સરહદે આદિવાસીઓની વસતિ વધારે છે. નર્મદાના કાંઠે પણ સળંગ આદિવાસીઓનો વસવાટ. તેના કારણે મધ્યપ્રદેશની ચૂંટણી આવે ત્યારે હજીય, છત્તીસગઢ જૂદું થયા પછી પણ આદિવાસી મતો વિશે વિચાર કરવામાં આવે જ.